
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 629 

23 Ιουνίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Κύρωση Οργανισμού του υπέρ του Πανεπιστημίου Ιω- 
αννίνων κεφαλαίου αυτοτελούς διαχείρισης με την 
επωνυμία -ΚΛΗΡΟΔΟΤΗΜΑ ΚΩΝ/ΝΟΥ ΓΚΩ- 
ΛΕΤΣΗ-'. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Υπουργικών αποφάσεων κοστολόγη¬ 
σης Πανεπιστημιακών συγγραμμάτων για το ακα¬ 
δημαϊκό έτος 1997 - 98, ύστερα από αιτήσεις για α¬ 
νακοστολόγησή τους που έγιναν δεκτές. 2 

Χαρακτηρισμός ως ιστορικού διατηρητέου μνημείου 
του βιομηχανικού συγκροτήματος, ιδιοκτησίας Ζα¬ 
χαρία Γ. Πορταλάκη επί των οδών Κύπρου 19-21 και 
Αρχιμήδους στον Ταύρο Αττικής (πρώην Αθηναϊκά 


Πλεκτήρια Αφων Δ. Τζιροζίδη ΑΕ). 3 

Χαρακτηρισμός ως ιστορικού διατηρητέου μνημείου 
του Δημοτικού Σχολείου της Κοινότητας Λαπαθει- 
άς, Επαρχείας Καλαβρύτων Ν. Αχαΐας. 4 

Χαρακτηρισμός ως ιστορικού διατηρητέου μνημείου 
του κτιρίου ιδ. παλαιού Δημοτικού Σχολείου Νέου 
Περιβολιού Ν, Λάρισας μαζί με τον περιβάλλοντα 
χώρο του όπως ορίζεται στο συνημμένο τοπογρα- 
φικό διάγραμμα με τα στοιχεία ΑΒΓΔΕΖΗΑ. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Κύρωση Οργανισμού του υπέρ του Πανεπιστημίου Ιωαν- 
νίνων κεφαλαίου αυτοτελούς διαχείρισης με την επω¬ 
νυμία «ΚΛΗΡΟΔΟΤΗΜΑ ΚΩΝ/ΝΟΥ ΓΚΩΛΕΤΣΗ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθμ. 22952/22 11.1980, 25478/21,10.1987 και 
26296/ 18.6.1991 συνισχύουσες δημόσιες διαθήκες του 
Κων/νου Γκωλέτση, οι οποίες δημοσιεύτηκαν μετά αριθμ. 
774, 775 και 776/28.2.1992 πρακτικά του Μον. Πρωτοδι¬ 


κείου Αθηνών, με τις οποίες κατέλιπε περιουσιακά του 
στοιχεία στο Πανεπιστήμιο Ιωαννίνων για την εκτέλεση ει¬ 
δικού κοινωφελούς σκοπού. 

2, Τις διατάξεις της παραγρ. 1 του άρθρου 96 του Α Ν. 
2039/39 σύμφωνα με τις οποίες οι περιουσίες που διατί¬ 
θενται σε κληρονομιές, κληροδοσίες ή δωρεές σε υφι¬ 
στάμενα ιδρύματα σωματεία κ.λ.π. για την εκτέλεση ειδι¬ 
κού κοινωφελούς σκοπού χωρίς να καθορίζεται ειδικότε¬ 
ρος τρόπος διοίκησης αυτών αποτελούν κεφάλαιο 
αυτοτελούς διαχείρισης χωριστά από την υπόλοιπη περι¬ 
ουσία των κληρονόμων, κληροδόχων ή δωρεοδόχων ι¬ 
δρυμάτων, σωματείων κ.λ.π. είναι δυνατό να ορίζονται με 
Προεδρικά Διατάγματα, οι λεπτομέρειες του τρόπου ε¬ 
κτέλεσης των σκοπών των περιουσιών αστών. 

3. Την αριθμ. 1107147/1239/0006Α/4,10.1996 κοινή α¬ 
πόφαση του Πρωθυπουργού και του Υπουργού Οικονο¬ 
μικών, σχετικά με την ανάθεση αρμοδιοτήτων του Υ¬ 
πουργού Οικονομικών στους Υφυπουργούς Οικονομικών 
(ΦΕΚ 922/Β/7.10.96). 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

Κυοώνουμε τον οργανισμό του τρόπου εκτέλεσης του 
κοινωφελούς σκοπού του υπέρ του Πανεπιστημίου Ιωαν¬ 
νίνων, κεφαλαίου αυτοτελούς διαχείρισης με την επωνυ¬ 
μία «Κληροδότημα Κων/νου Γ κωλέτση»που αφέθηκεαπό 
αυτόν με τις 22952/22.11.1980, 25478/21.10.1987 και 
26296/18.6.1991 δημόσιες διαθήκες. 

Το κεφάλαιο τούτο υπάγεται στην εποτττεία και τον έ¬ 
λεγχο των Υπουργών Οικονομικών και Εθνικής Παιδείας 
και Θρησκευμάτων και διέπεται από τις διατάξεις των πα¬ 
ραπάνω διαθηκών του Κων/νου Γκωλέτση, του παρακάτω 
οργανισμού του Α.Ν. 2039/39 όπως κάθε φορά ισχύει ο 
νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. Ο οργανισμός 
αυτός αποτελείται από δέκα (10) άρθρα και καταχωρίζε¬ 
ται παρακάτω: 

Οργανισμός 

του υπέρ του Πανεπιστημίου Ιωαννίνων, κεφαλαίου αυ¬ 
τοτελούς διαχείρισης με την επωνυμία «Κληροδότημα 
Κων/νου Γ κωλέτση»-. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 1 

Μορφή - Επωνυμία - Έδρα - Σφραγίδα 

Η περιουσία που αφεθηκε από τον Κων/νο Γκωλέτση με 
τις 22952/22.1 1.1980, 25478/21.10.1987 και 26296/ 
18.6.1991 συνιαχύουσες δημόσιες διαθήκες αποτελεί κε¬ 
φάλαιο αυτοτελούς διαχείρισης του Πανεπιστημίου Ιω- 
αννίνων και διέπεται από τις διατάξεις των παραπάνω συ¬ 
στατικών πράξεων, του παρόντος οργανισμού του Α Μ. 
2039/1939, όπωςκάθεφοράισχύειονόμος αυτόςκαιτων 
διαταγμάτων που εκδόθηκαν ή θα εκδοθούν οε εκτέλεση 
του νόμου τούτου. 

Άρθρο 2 
Σκοπός 

Σκοπός του κεφαλαίου αυτοτελούς διαχείρισης είναι η 
χορήγηση υποτροφιών σε άπορους φοιτητές κατά προ¬ 
τίμηση Ηπειρώτες. 

Αρθρο 3 

Περιουσία Πόροι 

1. Περιουσία του κεφαλαίου αυτοτελούς διαχείρισης α¬ 
ποτελούν τα 5/8 ενός καταστήματος που βρίσκεται στον 
Πειραιά και επί της οδού Δημοσθένους 11, συνολικού εμ- 
βαδού 189,41 τ.μ. 

2. Πόροι του κληροδοτήματος είναι: 

α) Τα εισοδήματα από την εκμετάλλευση του καταστή¬ 
ματος 

β) Οι τόκοι από τις καταθέσεις του σε Τράπεζες ή άλ¬ 
λους πιστωτικούς οργανισμούς και 
γ) Οι χρηματικές παροχές ή επιχορηγήσεις, καθώς και 
κληρονομιές, κληροδοσίες και δωρεές οποιοσδήποτε φυ¬ 
σικού ή νομικού προσώπου προς αυτό 

Άρθρο 4 

Εκτέλεση Σκοπού 

1, Η εκτέλεση του σκοπού γίνεται από το Πρυτανικό 
Συμβούλιο του Πανεπιστημίου Ιωαννίνων, το οποίο διευ¬ 
κολύνεται στο έργο της διαχείρισης τούτου απο ειδική ε¬ 
πιτροπή που ορίζεται απ' αυτό. 

Χρέη Γραμματέα της επιτροπής αυτής εκτελεί ο διευ- 
θύνωντην αρμόδια Υπηρεσία Κληροδοτημάτων του Πα¬ 
νεπιστημίου Ιωαννίνων. 

2. Η παραπάνω επιτροπή εισηγείται στο Πρυτανικό Συμ¬ 
βούλιο για όλα τα θέματα που αφορούν το Κληροδότημα 
αλλά οι εισηγήσεις αυτής υπόκεινται στην έγκριση του 
Πρυτανικού Συμβουλίου του Πανεπιστημίου Ιωαννίνων. 

Άρθρο 5 

Εκλογή και ανακήρυξη υποτρόφων 

1. Η χορήγηση των υποτροφιών γίνεται χωρίς διαγωνι¬ 
σμό σύμφωνα με τις διατάξεις της συστατικής πράξης 
του κεφαλαίου αυτού, του παρόντος οργανισμού, του 
ΑΝ. 2039/1939, όπως αυτός ισχύει και του από 18.8.1941 
Καν. Δ/τος (ΦΕΚ286/Α/23.8.1941). 

2. Δικαίωμα υποτροφίας έχουν οι φοιτητές που έχουν α¬ 
νάγκη οικονομικής ενίσχυσης, κατά προτίμηση Ηπειρώ¬ 
τες. 

3. Το Πρυτανικό Συμβούλιο του Πανεπιστημίου Ιωαννί¬ 
νων με σχετική προκήρυξή του, που κοινοποιείται στα 
Προεδρεία των φοιτητικών Συλλόγων του Πανεπιστημίου 
Ιωαννίνων, τοιχοκολλάται σε όλες τις Σχολές και τα Τμή¬ 
ματα του Πανεπιστημίου Ιωαννίνων, στο Δημοτικό Κατά¬ 


στημα Ιωαννίνων και όπου αλλού ήθελε κριθεί οκοπιμο και 
δημοσιεύεται σε περίληψη, σε δύο εφημερίδες των Ιωαν¬ 
νίνων και της Αθήνας, κατά προτίμηση ημερήσιες, 45του- 
λάχιστον ημέρες πριν από την ημέρα επιλογής, καλεί 
τους ενδιαφερομένους να υποβάλουν μέσα σε ορισμένη 
προθεσμίαπου καθορίζεται στ ην προκήρυξη αίτηση μετά 
παρακάτω δικαιολογητικά. 

α) Πιστοποιητικό του Τμήματος που φοιτούν, για την ε¬ 
πίδοση στις σπουδέςτους και ειδικά για τους πρωτοετείς 
το δελτίο συνολικής βαθμολογίας εισαγωγής κατά τις γε¬ 
νικές εξετάσεις στο Πανεπιστήμιο και τίτλο απόλυσης 
σχολείου Β/θμιας Εκπαίδευσης με μέσο όρο βαθμολο¬ 
γίας τουλάχιστον "πολύ καλά". 

β) Πιστοποιητικό της αρμόδιας Νομαρχιακής Υπηρε¬ 
σίας Κοινωνικής Πρόνοιας (Μ Δ. 57/1973), περί της οικο¬ 
νομικής αδυναμίας τους. 

γ) Εκκαθαριστικό σημείωμα φόρου εισοδήματος ή αντί¬ 
γραφο της δήλωσης φορολογίας εισοδήματος, περί των 
εισοδημάτων αυτού και των γονέων του. 

δ) Υπεύθυνη δήλωση του Ν. 1599/1986 περίτων περιου¬ 
σιακών στοιχείων αυτών και της οικογένειας τους. 

ε) Πιστοποιητικό γεννήσεώς τους. 

στ) Υπεύθυνη δήλωση του Ν. 1599/1986, ότι δενπαίρνει 
άλλη υποτροφία και 

ζ) Πιστοποιητικό ποινικού μητρώου. 

4. Στην προκήρυξη θα αναφέρεται ο αριθμός των υπο¬ 
τρόφων, οι κλάδοι σπουδών, οι προϋποθέσεις απονομής 
των υποτροφών και τα απαιτοϋμενα προς τούτο δικαιο- 
λογητικά, η ημερομηνία υποβολής των δικαιολογητικών, 
το ποσό της υποτροφίας και οποιαδήποτε άλλα στοιχεία 
κρίνει απαραίτητα το Πανεπιστήμιο. 

Για την τοιχοκόλληση της προκήρυξης των υποτροφιών 
συντάσσεται σχεπκό πρακτικό. 

5. Η επιλογή των υποτρόφων γίνεται από τριμελή επι¬ 
τροπή, που ορίζεται από το Πρυτανικό Συμβούλιο και α- 
ποτελείται από μέλη του διδακτικού επιστημονικού προ¬ 
σωπικού (Δ Ε Π.). 

6. Το Πρυτανικό Συμβούλιο στη συνέχεια ανακηρύσσει 
με πράξη του τους υποτρόφους. 

Η πράξη ανακήρυξης των υποτρόφων τοιχοκολλείται 
στο Πανεπιστήμιο Ιωαννίνων και στο Δημοτικό Κατάστη¬ 
μα Ιωαννίνων και μιε αυτήν καλούνται οι ενδιαφερόμενοι 
να υποβάλουν, εφάσοντο επιθυμούν, μέσα σε προθεσμία 
δέκα (10) ημερών από την τοιχοκόλληση αυτής στο Πα¬ 
νεπιστήμιο Ιωαννίνων, ένσταση κατά της πράξης αυτής. 
Περί της τοιχοκόλλησης αυτής συντάσσεται πρακτικό. 

Η ένσταση υποβάλλεται στον οριζόμενο προς τούτο εκ¬ 
πρόσωπο του Πανεπιστημίου με απόδειξη παραλαβής. 

7. Μετά την πάροδο της δεκαήμερης προθεσμίας, το 
Πρυτανικό Συμβούλιο, υποβάλλει όλα τα δικαιολογητικά 
της επιλογής και ανακήρυξης των υποτρόφων του Κλη¬ 
ροδοτήματος μαζί με τις τυχόν ενστάσεις κατά του πίνα¬ 
κα επιλογής τούτων και τις απόψεις του επ' αυτών, στη 
Δ/νση Β'/θμιας Εκπαίδευσης Ιωαννίνων, η οποία τα διαβι¬ 
βάζει με τις δικές της παρατηρήσεις στο Υπουργείο Οι¬ 
κονομικών. 

8. Με απόφαση του Υπουργού Οικονομικών μετά από 
σύμφωνη αιτιολογημένη γνωμοδότηση του Συμβουλίου 
Εθνικών Κληροδοτημάτων, εγκρίνεται ή τροποποιείται, 
ως προς όλους ή ως προς μερικούς υποψηφίους η πρά¬ 
ξη επιλογής και ανακήρυξής των υποτρόφωντου Κληρο¬ 
δοτήματος, εφόσον δεν έγιναν σύμφωνα με τη συστατική 
πράξη ή τον οργανισμό ή τις διατάξεις που ισχύουν. 

Η πράξη ανακήρυξης υποτρόφων εκτελείται, μετά από 
την κατά τα ανωτέρω εγκριτική ή τροποποιητική απόφα¬ 
ση του Υπουργού Οικονομικών. 

Άρθρο 6 

Αριθμός και ποσά υποτροφιών 

1. Ο αριθμός των υποτρόφων και το ποσό κάθε υποτρο¬ 
φίας, καθορίζονται από το Πρυτανικό Συμβούλιο του Πα¬ 
νεπιστημίου Ιωαννίνων, ανάλογα με την επάρκεια των ε¬ 
σόδων του Κληροδοτήματος, πάντοτε όμως μέσα στα ό¬ 
ρια που ορίζονται από τις διατάξεις του άρθρου 54 του 
Α Ν. 2039/1939 καιτου άρθρου 28 του οπό 18.8.1941 Κα¬ 
νονιστικού Διατάγματος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 22,24,25,26,27 και 
28 του παραπάνω από 18.8.1941 Κανονιστικού Διατάγ¬ 
ματος. 

Άρθρο 7 

Διακοπή της υποτροφίας 

Η χορήγηση της υποτροφίας διακόπτεται, όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του Κληροδοτήματος τού¬ 
του, του παρόντος οργανισμού και του άρθρου 29του πα¬ 
ραπάνω Κανονιστικού Διατάγματος, οι οποίες 
διαπιστώνονται με πράξη του Πρυτανικού Συμβουλίου 
του Πανεπιστημίου Ιωαννίνων, που έχει υποχρέωση να 
παρακολουθεί την όλη πορεία σπουδώντων υποτρόφων 
και να αξιώνει απ’ αυτούς ιην υποβολή κάθε εξάμηνο, α¬ 
ποδεικτικών στοιχείων για την επίδοσή τους. 

Άρθρο 8 

Οικονομική διαχείριση 

1. Η οικονομική διαχείριση του κεφαλαίου τούτου αυτο¬ 
τελούς διαχείρισης περιλαμβάνει ετήσια περίοδο, η ο¬ 
ποία αρχίζει την 1η Ιανουάριου και λήγει την 31η Δεκεμ¬ 
βρίου του ίδιου έτους. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται, ψηφίζονται και υποβάλλονται κάθε χρόνο από το 
Πρυτανικό Συμβούλιο του Πανεπιστημίου Ιωαννίνων για 
έγκριση στην αρμόδια απότο Νόμο Αρχή, σύμφωνα μετις 
διατάξεις των άρθρων ΙΟ 1 , 102 και 104 του Α.Ν. 
2039/1939 καιτου από 20.12.1939 σχετικού Διατάγματος 
(Φ.Ε.Κ. 552/Α722.12.1939). 

Μαζί με τον απολογισμό, το Πρυτανικό Συμβούλιο του 
Πανεπιστημίου ιωαννίνων καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και πα¬ 
θητικού του κεφαλαίου αυτοτελούς διαχείρισης. 

Άρθρο 9 

Βιβλία και στοιχεία 

1 Το Πανεπιστήμιο Ιωαννίνων τηρεί υποχρεωτικά τα α¬ 
κόλουθα βιβλία και ατοιχεία: 

α) Βιβλίο λογιστικής παρακολούθησης, στο οποίο κατα- 
χοιρούνται με χρονολογική σειρά και με λογιστική τάξη, 
όλο τα έσοδα και έξοδα του κεφαλαίου αυτοτελούς δια¬ 
χείρισης, που πραγματοποιούνται κατά τη διάρκεια της 
χρήσης. 

β) Βιβλίο - μιητρώο υποτρόφων, στο οποίο καταχωρου- 
ντοι τα ονόματα των υποτρόφων, η Σχολή ή το Τμήμα ό¬ 
που φοιτούν, ο χρόνος και το ποσό της υποτροφίας κάθε 
υποτρόφου και τα λοιπά στοιχεία που ορίζονται με πς δια¬ 


τάξεις του άρθρου 34 του από 18.8.1941 Καν.Δ/τος 
(Φ.Ε.Κ. 286/23.8.1941). 

γ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
πρόσωπο που ορίζεται από το Πρυτανικό Συμβούλιο του 
Πανεπιστημίου Ιωαννίνων 

δ) Βιβλίο πρακτικών των συνεδριάσεων των επιτροπών 
του κεφαλαίου αυτοτελούς διαχείρισης, 
ε) Βιβλίο πρωτοκόλλου αλληλογραφίας. 

2. Εκτός από τα παραπάνω βιβλία και στοιχεία, το Πα¬ 
νεπιστήμιο Ιωαννίνων μπορεί να αποφασίσει την τήρηση 
και άλλων βιβλίων και στοιχείων, τα οποία κρίνει απαραί¬ 
τητα, για την παρακολούθηση της διαχείρισης της περι¬ 
ουσίας και της εκτέλεσης του σκοπού του κεφαλαίου 
τούτου αυτοτελούς διαχείρισης. 

Αρθρο 10 

Τροποποίηση Οργανισμού 

Ο Οργανισμός του κεφαλαίου τούτου μπορεί να τροπο¬ 
ποιηθεί ή να συμπληρωθεί με Προεδρικό Διάταγμα, σύμ¬ 
φωνα με τις διατάξεις των άρθρων 98 του Α.Ν. 2039/1939 
και 110και 119τουΑστικού Κώδικα, μετάαπόπρότασητου 
Πρυτανικού Συμβουλίου του Πανεπιστημίου Ιωαννίνων. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών, αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 6 Μαίοιι 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΛΙΔΓ-ΙΑΣ ΥΦΥΠΟΥΡΓΟΣ 

ΚΑΙ ΘΡΙΙΣΚΡΥΜΛΤΟΝ ΟΙΚΟΝΟΜΙΚΟΝ 

ΓΕΡΑΣΙΜΟΣ ΑΡΣΕΝΗΣ ΓΕΩΡΓΙΟΣ ΔΡΥΣ 

- *- 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ. 12.1/Β3/2306 (2) 

Τροποποίηση Υπουργικών αποφάσεων κοστολόγησης 
Πανεπιστημιακών συγγραμμάτων για το ακαδημαϊκό 
έτος 1997 - 98, υστέρα από αιτήσεις για ανακοστολό¬ 
γησή τους που έγιναν δεκτές. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Εχοντας υπόψη: 

1. Τις διατάξεις: 

α) Του άρθρου 23 του Νόμου 1268/1982 ίΦΕΚ 
87/τ.Α/16.7.1982). 

β) Του άρθρου 3 του Νόμου 2174/93 (ΦΕΚ 
210/τ. Α./22.12.1993). 

Υ) Του άρθρου 2 παράγραφος 3 του Νόμου 2233/94 
(ΦΕΚ 141/Τ.Α/31.8.1994). 

δ) Του άρθρου 43 παράγραφος 9 του Νόμου 2413/96 
(ΦΕΚ 124/τ. Α'17.6.1996) 

ε) του άρθρου 3 του νόμου 2454/96 ίΦΕΚ 7 
τ.Α/30.1.1997). 

2. α) ΤηςΦ. 141/Β3/1402/1984 (ΦΕΚ 159,/τ.Β/20.3.1984) 
Υπουργικής απόφασης για την έκδοση και διακίνηση των 
διδακτικών βιβλίωντων Α.Ε.Ι., όπως αυτή τροποποιήθηκε 
μεταγενέστερα και εφαρμόζεται μέχρι σήμερα. 

β) Την αριθμ. Φ12.1/Β3/1138/1996 (ΦΕΚ 210/Β/1996) 
κοινή Υπουργική απόφαση. 

γ) Την αριθμ. Φ12.1/Β3/5708π.ε./97 (ΦΕΚ 64/Β/1997) 
κοινή Υπουργική απόφαση. 

3.α) Του άρθρου 29Ατου Νόμου 1558/85, όπως αυτό 
προσετέθη με το άρθρο 27 του Νόμου 2081/1992 (ΦΕΚ 
154/τ.Α/1992). 

β) Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην απόφαση της ανωτέρω παρα¬ 
γράφου 2γ του προοιμίου (Φ19.250,Κ.Α.Ε. 1123). 


4. Την αριθμ. ΣΤ5/16/1998 (ΦΕΚ 2845/Β/1998) Υπουργι¬ 
κή απόφαση: 

Μεταβίβαση του δικαιώματος υπογραφής «Με εντολή 
Υπουργού στο Γ ενικό Γ ραμματέα κ.λ.π.». 

5. Το αριθμ. 19/1998 πρακτικό της επιτροπής κοστολό¬ 
γησης Πανεπιστημιακών συγγραμμάτων, αποφασίζουμε: 

I. Τροποποιούμε τις παρακάτω Υπουργικές αποφάσεις, 
μόνο ως προς τις τιμές κοστολόγησης των παρακάτω α- 
ναφερομένων συγγραμμάτων, ύστερα από αιτήσεις για 
ανακοστολόγησή τους που υπέβαλαν οι ενδιαφερόμενοι 
και σύμφωνα με το πρακτικό 19/1998 της επιτροπής κο¬ 
στολόγησης πανεπιστημιακών συγγραμμάτων, ως εξής: 

ιι. Εγκρίνουμε την πληρωμή των υπ' αριθ, I διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στη σχετική υπεύθυνη δήλωση του διδά¬ 
σκοντα περί του αριθμού των διατεθέντων αντιτύπων, ή 
στην κατασκευή πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία του 
κεφ. I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Ένινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω α- 
ναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν οε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 τηςΥ.Α. μεαριθμ. 
Φ. 141/Β3/1402/1984 όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι¬ 
κείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1998 

Με εντολή Υπουργού 
Ο Γενικός Γραμματέας 
Α. ΖΗΣΙΜΟΠΟΥΛΟΣ 

- 4 -- 

Αριθ. ΥΠΠΟ/Δ1ΛΑΓΊ/Γ/2211/27669 (3) 

Χαρακτηρισμός ως ιστορικού διατηρητέου μνημείου του 
βιομηχανικού συγκροτήματος, ιδιοκτησίας Ζαχαρία Γ. 
ΓΊορταλάκη επί των οδών Κύπρου 19-21 και Αρχιμή- 
δους στον Ταύρο Αττικής (πρώην Αθηναϊκά Πλεκτήρια 
Αφων Δ. Τζιροζίδη ΑΕ). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις: 

α) Του Ν 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/26.7.85. 

β) Του άρθρου 52του Ν. 5351/32 «Περί Αρχαιοτήτων»ό¬ 
πως ανπκαταστάθηκε με το άρθρο 32 παρ. 5 του Ν. 
1337/1983 και ισχύει. 

Υ) Του Ν 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενέστερων 
του 1830». 

δ) Του Ν, 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61 / Α/' 13.4.92). 
ε) Του Π.Δ. 941/77 «Περί Οργανισμού του ΥΠΠΕ». 
ζ) Του ΠΔ «Περί ανακατανομής αρμοδιοτήτων των Υ¬ 
πουργών ΥΠΠΕ - ΥΧΟΠ» 161/26.4.84 (ΦΕΚ54/Α/30.4.84). 

2) Την Υπουργική Απόφαση ΥΠΠΟ/ΓΝΟΣ/57631/ 
21.11.97 (ΦΕΚ 1030/τ.6/5.12.97) με την οποία τροποποι¬ 
είται η παρ. 8 του άρθρου 6της Υπουργικής Απόφασης με 
αριθμ. ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) «Περί μεταβίβασης αρμοδιοτήτων Υπουργού 
και δικαιώματος υπογραφής «Με εντολή Υπουργού» 
στους Γενικούς ι ραμμαιείς, Γενικούς Διευθυντές και 


Προϊσταμένους των Διευθύνσεων Τμημάτων και Γ ραφεί¬ 
ων της Κεντρικής Υπηρεσίας του ΥΠΠΟ». 

3) Την εισήγηση της 1ης Εφορείας Νεωτέρων Μνημεί¬ 
ων και τα λοιπά στοιχεία του φακέλου. 

4) Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμ. 10/19.5.1998, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο το 
βιομηχανικό κτιριακό συγκρότημα, ιδιοκτησίας Ζαχαρία 
Γ. Πορταλάκη, επί των οδών Κύπρου 19-21 και Αρχιμή- 
δους στον Ταύρο Αττικής (πρώην Αθηναϊκά Πλεκτήρια Α- 
φωνΔ. Τσιροζίδη ΑΕ), γιατί αποτελεί αξιόλογο δείγμα βιο- 
μηχανικού κτιρίου ταυ '60. απόλυτα συνυφασμένο με το 
είδος της βιομηχανίας, την οποία στέγαζε. Μορφολογικά 
ακολουθεί τις αρχές του Μοντέρνου Κινήματος και είναι 
σημαντικό για τη μελέτη τηρ ιστορίας της νεοελληνικής 
αρχιτεκτονικής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Ιουνίου 1998 

Ο VIΙΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
- 4 - 

Αριθ. ΥΠΠΟ/ΔΙΛΑΠ/Γ/285/26707 (4) 

Χαρακτηρισμός ως ιστορικού διατηρητέου μνημείου του 
Δημοτικού Σχολείου της Κοινότητας Λαπαθειάς, Ε- 
παρχείας Καλαβρύτων Ν. Αχαΐας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52του Ν. 5351/32 «Περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 καιτροποπαιήθηκευετο άρθρο 32 παρ. 5 του Ν. 
1337/1983 και ισχύει. 

γ) Του Ν 1469/50 «περί προστασίας ειδικής κατηγορίας 
οικοδομημάτων 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 
ε) Του Π.Δ. 941/77«Περί Οργανισμούτου ΥΠΠΕ». 
ζ) Το ΠΔ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ», 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/ΤΒ/5.12.97 με την οποία τροποποιείται η παρ. 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής "Με εντολή Υπουργού" 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων. Τμημάτων και Γραφείων της Κεντρικής Υ¬ 
πηρεσίας του ΥΠ.ΠΟ. 

3. Την εισήγηση της 2ης Εφορείας Νεωτέρων Μνημείων 
καιτου Τμήματος Νεωτ. ΜνημείωντηςΔ/νσης Λαϊκού Πο¬ 
λιτισμού καθώς καιτα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου 
λίου Νεωτ. Μνημείων με αριθμό 2/15.1.98, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία σύυφωνα με τις δια- 

τάξεις του Ν. 1469/50, το Δημοτικό Σχολείο της Κοινότη¬ 
τας Λαπαθειάς, Επαρχίας Καλαβρύτων Ν. Αχαιός, διότι α¬ 
ποτελεί σημείο αναφοράς για την ιστορία των σχολικών 
κτιρίων των αρχών του 20ου αι. και είναι άμεσα συνδεδε- 
μένο με τις μνήμες των κατοίκων της περιοχής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Μαΐου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΛΑΠ/Γ/645/26702 (5) 

Χαρακτηρισμός ως ιστορικού διατηρητέου μνημείου του 
κτιρίου ιδ. παλαιού Δημοτικού Σχολείου Νέου Περιβο¬ 
λιού Ν. Λάρισας μαζί με τον περιβάλλοντα χώρο του ό¬ 
πως ορίζεται στο συνημμένο τοπογραφικό διάγραμμα 
με τα στοιχεία ΑΒΓΔΕΖΗΑ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52του Ν. 5351/32 «Περί Αρχαιοτήτων»ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5του Ν. 
1337/1983 και ισχύει. 

γ)Του Ν. 1469/50 «περί προστασίας ειδικής κατηγορίας 
οικοδομημάτων. 

δ) Του Ν. 2039 «Περί Κύρωσης της Σύμβασης για την 


προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4,84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11 97 (ΦΕΚ 1030/ΤΒ/ 
5.12.97 με τηνοποίατροποποιείταιηπαρ. 8του άρθρου 6 
της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) «Μεταβίβαση αρμοδιοτήτων Υπουργού και δι¬ 
καιώματος υπογραφής "Με εντολή Υπουργού” στους 
Γεν. Γραμματείς, Γεν. Δ/ντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠ.ΠΟ. 

3. Την εισήγηση της 5ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 5/5.2.93, αποφασίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50, το παλαιό Δημοτικό Σχολείο Νέου 
Περιβολιού Ν, Λάρισας μαζί με τον περιβάλλοντα χώρο 
του, όπως ορίζεται στο συνημμένα τοπογραφικό διά¬ 
γραμμα με στοιχεία ΑΒΓΔΕΖΗΑ, διότι αποτελεί αξιόλογο 
και αντιπροσωπευτικό δείγμα σχολικού κτιρίου των αρ¬ 
χών του 20ου αιώνα και είναι σημείο αναφοράς για τις 
μνήμες των κατοίκων του χωριού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Μαΐου 1998 

ο ΥΠΟΥΡΓΟΙ 

ΕΥΑΓΓΕΛΟΣ ΒΕΝίΖΕΛΟΣ 














